CELEX: 32020R2086
Language: hu
Date: 2020-12-14 00:00:00
Title: A Bizottság (EU) 2020/2086 végrehajtási rendelete (2020. december 14.) az (EU) 2020/532 végrehajtási rendeletnek a területalapú támogatási rendszerekhez kapcsolódó támogatási kérelmekkel és a területalapú támogatási intézkedésekhez kapcsolódó kifizetési kérelmekkel összefüggő, monitoring útján végzett ellenőrzésekre vonatkozóan a 809/2014/EU végrehajtási rendelettől való eltérés tekintetében történő módosításáról

2020.12.15.   
               
               
                  HU
               
               
                  Az Európai Unió Hivatalos Lapja
               
               
                  L 423/48
               
            
         A BIZOTTSÁG (EU) 2020/2086 VÉGREHAJTÁSI RENDELETE
         (2020. december 14.)
         az (EU) 2020/532 végrehajtási rendeletnek a területalapú támogatási rendszerekhez kapcsolódó támogatási kérelmekkel és a területalapú támogatási intézkedésekhez kapcsolódó kifizetési kérelmekkel összefüggő, monitoring útján végzett ellenőrzésekre vonatkozóan a 809/2014/EU végrehajtási rendelettől való eltérés tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendeletre (1) és különösen annak 62. cikke (2) bekezdése első albekezdésének a) és b) pontjára,
         mivel:
         
                     (1)
                  
                  
                     Az (EU) 2020/532 bizottsági végrehajtási rendelet (2) bizonyos eltéréseket tartalmaz többek között a 809/2014/EU bizottsági végrehajtási rendelettől (3) a közös agrárpolitika keretében alkalmazandó bizonyos adminisztratív és helyszíni ellenőrzések tekintetében.
                  
               
                     (2)
                  
                  
                     A 809/2014/EU végrehajtási rendelet 40a. cikke alapján végrehajtott, monitoring útján végzett ellenőrzések bizonyos elemei helyszíni látogatásokat tesznek szükségessé. A Covid19-járvány kezelése céljából bevezetett kijárási korlátozások miatt azonban előfordulhat, hogy a tagállamok a 2020-as évben nem tudják elvégezni az említett cikkben előírt ellenőrzéseket. Ezért helyénvaló rendelkezni az említett cikk egyes rendelkezéseitől való eltérésről.
                  
               
                     (3)
                  
                  
                     Az (EU) 2020/532 végrehajtási rendeletet ezért ennek megfelelően módosítani kell.
                  
               
                     (4)
                  
                  
                     mivel ez a rendelet a Covid19-világjárvány miatt a 2020-as igénylési év tekintetében a 809/2014/EU végrehajtási rendelettől való további eltérésről rendelkezik, az Európai Unió Hivatalos Lapjában való kihirdetésének napján kell hatályba lépnie, és visszaható hatállyal az (EU) 2020/532 végrehajtási rendelettel azonos időponttól kell alkalmazni.
                  
               
                     (5)
                  
                  
                     Az e rendeletben előírt intézkedések összhangban vannak a közvetlen kifizetésekkel foglalkozó bizottság és a Vidékfejlesztési Bizottság véleményével,
                  
               ELFOGADTA EZT A RENDELETET:
         
            1. cikk
            Az (EU) 2020/532 végrehajtási rendelet a következő 4a. cikkel egészül ki:
            
               
                  „4a. cikk
                  A 809/2014/EU végrehajtási rendelet 40a. cikke (1) bekezdése első albekezdése c) pontjának első mondatától és 40a. cikke (2) bekezdésének b) pontjától eltérve amennyiben a Covid19-világjárvány kezelése érdekében bevezetett intézkedések miatt a tagállamok nincsenek abban a helyzetben, hogy a helyszíni ellenőrzést igénylő valamennyi ellenőrzést elvégezzék, a 2020-as igénylési év tekintetében a következők alkalmazandók:
                  
                              a)
                           
                           
                              a támogathatósági feltételekkel, kötelezettségvállalásokkal és egyéb kötelezettségekkel kapcsolatos ellenőrzéseket az érintett kedvezményezettek legalább 3 %-ára vonatkozóan el kell végezni;
                           
                        
                              b)
                           
                           
                              a kender tetrahidrokannabinol-tartalmának ellenőrzését a terület legalább 10 %-án el kell végezni.”
                           
                        
            
         
         
            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.
            Ezt a rendeletet 2020. április 20-tól kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. december 14-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 347., 2013.12.20., 549. o.
         
         
            (2)  A Bizottság (EU) 2020/532 végrehajtási rendelete (2020. április 16.) a közös agrárpolitika keretében alkalmazandó bizonyos adminisztratív és helyszíni ellenőrzések kapcsán a 2020-as év tekintetében a 809/2014/EU, a 180/2014/EU, a 181/2014/EU, az (EU) 2017/892, az (EU) 2016/1150, az (EU) 2018/274, az (EU) 2017/39, az (EU) 2015/1368 és az (EU) 2016/1240 végrehajtási rendelettől való eltérésről (HL L 119., 2020.4.17., 3. o.).
         
            (3)  A Bizottság 809/2014/EU végrehajtási rendelete (2014. július 17.) az 1306/2013/EU európai parlamenti és tanácsi rendelet alkalmazási szabályainak az integrált igazgatási és kontrollrendszer, a vidékfejlesztési intézkedések és a kölcsönös megfeleltetés tekintetében történő megállapításáról (HL L 227., 2014.7.31., 69. o.).